**U G O V O R**

**O POVJERAVANJU OBAVLJANJA KOMUNALNIH DJELATNOSTI I KORIŠĆENJU KOMUNALNE INFRASTRUKTURE I DRUGIH SREDSTAVA U SVOJINI GLAVNOG GRADA PODGORICA**

Zaključen između:

**GLAVNI GRAD PODGORICA,** PIB 02019710 Ul. Njegoševa br.13 koji zastupa Gradonačelnik dr Ivan Vuković (u daljem tekstu: Naručilac),

i

**„TRŽNICE I PIJACE“ d.o.o. Podgorica,** PIB 02653915 Ul. Oktobarske revolucije br.124, koje zastupa izvršni direktor Ranko Jovanović, dipl.menag.master (u daljem tekstu: Vršilac)

**PREDMET UGOVORA I NOSIOCI**

**Član 1**

Predmet Ugovora je povjeravanje obavljanja komunalnih djelatnosti organizovanih na teritoriji Glavnog grada Podgorica i korišćenju komunalne infrastrukture i drugih sredstava u svojini Glavnog grada, koje djelatnosti sada obavlja Vršilac, a radi kojeg obavljanja je i osnovan Odlukom Skupštine Glavnog grada – Podgorica br.01-030/06-9976 od 27.12.2006. godine.

**Član 2**

Naručilac povjerava Vršiocu obavljanje sljedećih komunalnih djelatnosti :

* održavanja i upravljanja pijačnim objektima,
* održavanja ukupne higijene na pijačnom prostoru i objektima,

Vršilac može obavljati i dopunske komunalne djelatnosti koje su u neposrednoj vezi sa poslovima iz stava 1 ovog člana.

Vršilac je dužan da za povjerene komunalne djelatnosti, kao i za dopunske djelatnosti vodi posebno knjigovodstvo.

**VRIJEME TRAJANJA UGOVORA**

**Član 3**

Obavljanje povjerenih komunalnih djelatnosti po ovom Ugovoru, utvrđuje se na period od 6 (šest) godina od dana zaključivanja ovog Ugovora.

**POTREBAN KADAR I OPREMA ZA VRŠENJE KOMUNALNE DJELATNOSTI**

**Član 4**

Vršilac će povjerene komunalne djelatnosti obavljati sa postojećim kadrom odnosno brojem izvršilaca i kvalifikacionom strukturom utvrđenom važećim Pravilnikom o organizaciji i sistematizaciji radnih mjesta, koji čini sastavni dio ovog Ugovora.

Vršilac će povjerenu djelatnost obavljati sa postojećom opremom, koja je definisana u posebnom prilogu i koja čini sastavni dio ovog ugovora.

Vršilac će sve promjene organizacije i sistematizacije radnih mjesta vršiti uz prethodno pribavljenu saglasnost Naručioca.

Vršilac će nabavku, odnosno obnavljanje opreme neophodne za obavljanje povjerenih komunalnih djelatnosti, vršiti u skladu sa svojim aktima, o ćemu će blagovremeno obavještavati Naručioca.

**KOMUNALNA INFRASTRUKTURA KOJA SE DAJE NA KORIŠĆENJE**

**Član 5**

Vršilac će povjerene komunalne djelatnosti obavljati postojećom komunalnom infrastrukturom, odnosno imovinom koja je definisana Odlukom Skupštine Glavnog grada – Podgorice br.01-030/14-506 od 03.04.2014. godine, koja čini sastavni dio ovog Ugovora.

Vršilac se obavezuje da u roku od 6 mjeseci od dana zaključenja ovog Ugovora , izvrši konačni i potpuni popis i identifikuje postojeće komunalne infrastrukture polazeći od Odluke iz stave 1 ovog člana, nakon čega će Naručilac pokrenuti postupak uknjižbe iste u evidenciji nepokretnosti i posebnom odlukom dodijeliti istu na korišćenje Vršiocu.

Podaci o imovini koji su upisani u katastar nepokretnosti čine sastavni dio ovog Ugovora.

**NAČIN I USLOVI KORIŠĆENJA KOMUNALNE INFRASTRUKTURE**

**Član 6**

Uslovi i način organizovanja, održavanja i vršenja usluga na pijacama, kao objektima za pružanje komunalnih usluga individualne komunalne potrošnje, definisani su saglasno posebnim aktima Naručioca kojima se bliže određuju uslovi i način organizovanja i vršenja komunalnih djelatnosti koje su ovim ugovorom povjerene Vršiocu.

**CIJENE ZA PRUŽANJE KOMUNALNIH USLUGA**

**Član 7**

Naručilac i Vršilac saglasni su da će se pružanje komunalnih usluga vršiti po važećim cijenama, a važeći Cjenovnik čini sastavni dio ovog Ugovora i da će se iste mijenjati saglasno propisanoj proceduri i po utvrđenim kriterijumima za formiranje cijena.

Vršilac se obavezuje da u propisanom zakonskom roku dostavi svoje prijedloge cijena komunalnih usluga na osnovu zakonom predviđenih elemenata za formiranje cijena komunalnih usluga nadležnom organu Glavnog grada, radi davanja saglasnosti od strane Skupštine Glavnog grada Podgorice.

**PRAVA I OBAVEZE UGOVORNIH STRANA**

**Član 8**

Naručilac se obavezuje da Vršiocu obezbijedi materijalne i tehničke uslove za obavljanje i razvoj povjerene komunalne djelatnosti.

Naručilac ima pravo da vrši nadzor nad radom Vršioca i prati ostvarivanje javnog interesa, pod uslovima i na način definisan Zakonom o komunalnim djelatnostima i svojim propisima.

Naručilac je obavezan da obezbijedi operativnu samostalnost Vršioca u okviru utvrđene poslovne politike i ciljeva razvoja.

Vršilac se obavezuje da povjerenu djelatnosti vrši na način i uslovima organizovanja i obavljanja kako je propisano posebnim aktima Glavnog grada iz člana 6 ovog Ugovora.

Vršilac se obavezuje da organizuje poslovanje koje obezbjeđuje: trajno i kontinuirano pružanje usluga, uz odgovarajući obim i kvalitet, razvoj i poboljšanje kvaliteta usluga, zaštitu, sigurnost i funkcionalnost objekta, opreme i uređaja za pružane usluga i zaštitu životne sredine.

**NAČIN DOSTIZANJA PROPISANOG KVALITETA I EFIKASNOSTI OBAVLJANJA KOMUNALNIH DJELATNOSTI**

**Član 9**

Vršilac je dužan da povjerene komunalne djelatnosti obavlja u skladu sa zakonskim i podzakonskim aktima i propisanim normativima i standardima u pogledu zahtjeva kvaliteta.

Vršilac je dužan da u cilju poboljšanja poslovnih procesa i kvaliteta pružanja usluga postupa u skladu sa usvojenim HACCAP standardom ISO 9001: 2008.

**NAČIN PRIPREME I DOSTAVLJANJA GODIŠNJEG PROGRAMA I IZVJEŠTAJA O OBAVLJANJU KOMUNALNIH DJELATNOSTI**

**Član 10**

Vršilac je obavezan da najkasnije do kraja tekuće godine dostavi prijedlog programa rada za narednu godinu organu upravljanja Vršioca, koji je dužan da isti razmatra, usvoji i dostavi nadležnom organu Naručioca radi dobijanja saglasnosti u skladu sa zakonskim propisima.

Vršilac je obavezan da najkasnije do kraja marta mjeseca tekuće godine uradi Izvještaj o radu za prethodnu godinu, i isti dostavi organu upravljanja Vršioca, koji je dužan da isti razmatra, usvoji i dostavi nadležnom organu Naručioca na usvajanje.

**RAZLOZI ZA RASKID UGOVORA PRIJE ISTEKA ROKA NA KOJI JE ZAKLJUČEN SA OBAVEZAMA VRŠILACA KOMUNALNIH DJELATNOSTI U SLUČAJU RASKIDA**

**Član 11**

Ugovorene strane su saglasne da se ovaj Ugovor može raskinuti iz razloga, pod uslovima i na način kako je to predviđeno Zakonom o obligacionim odnosima, shodno odredbama koje se odnose na raskidanje ugovora zbog neispunjenja.

U slučajevima neispunjenja ugovornih obaveza od strane Vršioca, Naručilac će angažovati drugo pravno lice za vršenje istih, a naplatu za izvršene poslove refundirati od Vršioca koji je ovim Ugovorom preuzeo poslove obavljanja komunalne djelatnosti.

Otkazni rok za raskid Ugovora je 90 dana.

**DRUGI ELEMENTI OD ZNAČAJA ZA POVJERAVANJE POSLOVA**

**Član 12**

Vršilac ne smije otuđivati ni opterećivati imovinu koja mu je povjerena bez saglasnosti Naručioca i u obavezi je da se o istoj stara sa pažnjom dobrog domaćina.

Naručilac zadržava pravo da za pojedine poslove iz oblasti komunalnih djelatnosti, prema potrebi angažuje više vršilaca komunalnih djelatnosti na osnovu odgovarajućih akata Naručioca.

**NADZOR NAD IZVRŠENJEM UGOVORA**

**Član 13**

Nadzor nad izvršenjem ovog Ugovora u skladu sa zakonom, vršiće nadležni organi državne uprave, nadležni organi Glavnog grada, kao i posebne službe Glavnog grada Komunalna inspekcija i Komunalna policija u skladu sa zakonskim ovlašćenjima.

**RJEŠAVANJE SPOROVA**

**Član 14**

U slučaju spora, izmedju Naručioca i Vršioca komunalnih djelatnosti po ovom Ugovoru, isti će se rješavati sporazumno.

U slučaju nemogućnosti sporazumnog dogovora, obostrano se određuje nadležnost Privrednog suda Crne Gore u Podgorici.

**ZAVRŠNE ODREDBE**

**Član 15**

Ugovorene strane su saglasne da će se, ukoliko dođe do donošenja podzakonskih akata koji regulišu predmet ovog Ugovora ili izmjena propisa Naručioca, odredbe Ugovora koje budu u suprotnosti sa tim propisima ili izmjenama regulisati aneksom ovog Ugovora.

Ovaj Ugovor stupa na snagu danom potpisivanja od strane ugovornih strana.

Ugovor je sačinjen u 4 (četiri) istovjetna primjeraka, od kojih svaka od ugovornih strana zadržava po 2 (dva) primjerka.

**Naručilac Vršilac**

**GLAVNI GRAD PODGORICA** „**TRŽNICE I PIJACE" d.o.o. PODGORICA**

**Gradonačelnik Izvršni direktor**

**dr Ivan Vuković Ranko Jovanović, dipl.menag.master**